भारतीय रिज़र्व बैंक
रिज़र्व बैंक का केन्द्रीय कार्यालय प्रारम्भ में कलकत्ता में स्थापित किया गया था जिसे 1937 में स्थायी रूप से बम्बई में स्थानान्तरित कर दिया गया। केन्द्रीय कार्यालय वह कार्यालय है जहाँ गवर्नर बैठते हैं और नीतियाँ निर्धारित की जाती हैं। यद्यपि ब्रिटिश राज के दौरान प्रारम्भ में यह निजी स्वामित्व वाला बैंक हुआ करता था परन्तु स्वतन्त्र भारत में 1 जनवरी 1949 में इसका राष्ट्रीयकरण कर दिया गया। उसके बाद से इस पर भारत सरकार का पूर्ण स्वामित्व है।
भारतीय लाह शोध संस्थान
भारतीय प्राकृतिक राल एवं गोंद संस्थान (The Indian Institute of Natural Resins and Gums; संक्षिप्त: भा.प्रा.रा.गों.सं. अथवा IINRG), भारतीय कृषि अनुसंधान परिषद के अधीन स्थापित स्वायत्तशासी संस्थान है जिसको पूर्व में भारतीय लाह शोध संस्थान (Indian Lac Research Institute) के नाम से जाना जाता था। इसका उद्देश्य लाह और अन्य प्राकृतिक राल एवं गोंद पर उन्नत शोध करना है। यह संस्थान भारतीय राज्य झारखण्ड की राजधानी राँची के नामकुम में स्थित है।